Diari Oficial de la Generalitat Valenciana


Sumari del DOGV 5130, del 08-11-2005 (2005/11737)

Informació pública de les bases per a la convocatòria d'un concurs d'idees a nivell d'avantprojecte per a la construcció d'un edifici centre teatral i sales annexes en el municipi de Benicarló.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5130

Data del DOGV
:   08-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/11530


Data del document
:   01-09-2005

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * premi cultural
    * professió de l'urbanisme

Informació pública de les bases per a la convocatòria d'un concurs d'idees a nivell d'avantprojecte per a la construcció d'un edifici centre teatral i sales annexes en el municipi de Benicarló. [2005/M11628]  
En data 19 de setembre de 2005, el tinent d'alcalde delegat de l'Àrea de Contractació va aprovar les següents bases per a la convocatòria d'un concurs d'idees a nivell d'avantprojecte per a la construcció d'un edifici centre teatral i sales annexes en el municipi de Benicarló.   
Bases del concurs d'idees  
Primera. Objecte del concurs  
I.1. L'objecte del present concurs és la definició conceptual, tipològica i arquitectònica d'un edifici sobre una parcel·la a Benicarló, per al posterior desenvolupament d'un centre teatral.  
I.2. Aquest concurs té per objecte la selecció, segons el criteri d'un jurat nomenat a aquest efecte, de la millor idea que, d'una banda, compagine l'aprofitament urbanístic previst en el sector on s'inserirà amb la solució arquitectònica adequada i, d'altra, tinga en compte l'entorn i la tipologia arquitectònica contemplada en el planejament, per tal de permetre, segons el parer del jurat, donar la millor resposta al programa que se sol·licita.   
I.3. El concurs d'idees es desenvoluparà a nivell d'avantprojecte i és obert, anònim i de fase única.  
I.4. L'avantprojecte que es presente haurà d'incloure, com a mínim, els documents que s'indiquen en els punts 1, 2, 3 i 4 de l'article 122 del Reglament General de la Llei de Contractes de les Administracions Públiques.  
Segona. Premi  
II.1. D'acord amb el que estableix l'article 216.4 del Text Refós de la Llei de Contractes de les Administracions Públiques, l'Ajuntament de Benicarló adjudicarà el contracte de consultoria i assistència per a la redacció de projecte bàsic i d'execució d'un centre teatral a Benicarló a la persona guanyadora del concurs d'idees mitjançant la tramitació d'un procediment negociat sense publicitat. L'encàrrec inclourà la confecció de tots els documents necessaris per a l'execució de l'obra, així com per a la legalització del centre i la de la totalitat de les instal·lacions necessàries per al seu funcionament.  
II.2. Els honoraris s'establiran sobre la base dels barems orientatius dels col·legis professionals als quals pertanyen els diferents tècnics que participen en la redacció dels documents anteriors.  
II.3. El primer classificat tindrà com a premi l'encàrrec de la redacció del projecte bàsic i d'execució de la citada construcció. Els seus honoraris seran els previstos en els barems orientatius dels col·legis professionals als quals pertanyen els diferents tècnics que participen en la redacció dels documents anteriors.  
II.4. El segon i tercer classificat obtindran un premi de 3.000 euros cadascun. En els imports de premis estan inclosos totes les despeses, taxes i tributs que corresponguen. En el cas de ser professionals, es deduirà el percentatge corresponent en concepte d'IRPF.  
Tercera. Finançament del concurs  
El concurs es finançarà a càrrec de la partida 593.646471 del pressupost en vigor.  
Quarta. Concursants: legitimació, capacitat i incompatibilitats i causes d'exclusió   
IV.1. Podran participar en el concurs tots aquells arquitectes superiors col·legiats en l'àmbit nacional en la data d'inscripció. Igualment, podran participar equips pluridisciplinars dirigits, almenys, per un arquitecte superior que figurarà com a titular del treball i que, tenint en compte la seua plena capacitat d'actuar, estiguen facultats per a exercir la seva professió i que compliquen tots els requisits assenyalats en aquest article. A més, hauran d'incloure un escenògraf i un tècnic acústic.  
Quan les proposicions es presenten per un equip pluridisciplinar, totes les persones integrants hauran de presentar la documentació demostrativa de la titulació acadèmica i la inscripció en el col·legi corresponent. Quan la proposició es presente per una persona jurídica es justificarà la titulació acadèmica i la inscripció en el col·legi professional corresponent als tècnics responsables.  
Cada professional solament podrà formar part d'un equip.  
IV.2. Tots els concursants han de complir els requisits de capacitat descrits en l'article 15 del TRLCAP i no incórrer en cap dels supòsits de contractar que es preveuen en l'article 20 del TRLCAP.  
IV.3. Sense perjudici de les incompatibilitats professionals legalment establertes, tampoc podran participar en aquest concurs:  
. Els membres del jurat o els seus tècnics assessors.  
. Els familiars directes (parentiu de primer o segon grau de consanguinitat o afinitat), col·laboradors habituals i associats dels membres del jurat.  
. En particular, no podrà concursar el personal laboral o funcionari al servei de l'Ajuntament de Benicarló.  
. Aquelles persones que incorren en algun dels supòsits de la Llei 12/1995, d'11 de maig, sobre Incompatibilitats d'Alts Càrrecs, de la Llei 53/1984, de 26 de desembre, sobre Incompatibilitats del Personal al Servei de les Administracions Públiques, o de l'article 20 del Text Refós de la Llei de Contractes de les Administracions Públiques.  
Cada persona que concurse podrà presentar una sola proposta, en solitari o formant equip.  
Cada persona que concurse estarà en condicions d'assumir l'encàrrec del projecte bàsic i d'execució i, si escau, de la direcció d'obres.  
S'entén que les persones concursants, pel simple fet de presentar-se, coneixen i accepten les presents bases i respectaran els acords i decisions del jurat, que seran inapel·lables.  
IV.4. Serà exclosa del concurs qualsevol proposta en la qual concorra alguna de les següents circumstàncies:  
. Lliurament de la documentació fora de termini.  
. Incompliment d'alguna de les bases del present document.  
. Presentar contradiccions essencials, inexactituds o aspectes incomprensibles.  
. No ajustar-se de forma estricta a les prescripcions d'anonimat o a les normes de presentació.  
. Intentar influir en la decisió del jurat a través de qualsevol mitjà.  
Cinquena. Consultes prèvies, visites sobre el terreny i organisme convocant  
Podran realitzar-se les consultes que es consideren oportunes a l'Ajuntament, a manera de simple aclariment, durant el termini de dos mesos comptadors des de la publicació de l'anunci de licitació en el Diari Oficial de la Generalitat Valenciana.  
Per a la redacció dels treballs, l'Ajuntament proporcionarà, mitjançant inserció en el web municipal (www.ajuntamentdebenicarlo.org), la següent documentació:  
Plànol del terme municipal.  
Plànol del nucli de la població.  
Plànol d'ordenació del pla parcial del sector en el qual s'insereix la parcel·la sector Povet.  
Plànol de qualificació del sector.  
Plànol de parcel·la.  
Normativa d'aplicació.  
Esquema del programa de necessitats bàsic.  
Fotografies aèries del sector.  
Fotografies de l'entorn.  
A l'efecte de qualsevol tipus de consulta, les dades de l'organisme convocant són:  
Adreça: Passeig de Ferreres Bretó, 10, 12552 Benicarló (Castelló)   
Secretaria: Negociat Municipal de Contractació   
Telèfon: 835 26 43 61 / 964 47 00 50   
Fax: 964 47 59 08   
Web: www.ajuntamentdebenicarló.org   
e-mail consultes administratives: lvwaca.dbtdnzyqjlzn@zu.eyf.iu   
e-mail consultes tècniques: uqjcpoekzpupc@lw.svp.vl   
Sisena. Termini i lloc de presentació dels treballs  
El termini de presentació dels treballs serà de dos mesos comptadors des de l'endemà de la data de publicació de l'anunci en el Diari Oficial de la Generalitat Valenciana.  
El lliurament dels treballs es realitzarà en horari de 09.00 a 14.00 hores i s'hauran de presentar en el Registre General de l'Ajuntament de Benicarló. Els que s'envien per agència privada de transports, Correus o qualsevol altre mitjà hauran d'estar en l'Ajuntament dintre del mateix termini.  
No obstant, en cas d'enviar-se els treballs per Correus, caldrà acreditar la data d'imposició de l'enviament i comunicar-la aquest mateix dia a l'òrgan contractador mitjançant telefax o telegrama. Si no concorren ambdós requisits no s'admetrà la documentació si aquesta és rebuda per l'òrgan de contractació amb posterioritat a la data i hora de la finalització del termini. No obstant, si transcorren 10 dies des de la data indicada i no s'ha rebut la documentació, aquesta no serà admesa en cap cas. L'anunci s'haurà de fer al Departament de Contractació, passeig de Ferreres Bretó, 10, Benicarló. Telèfon: 036 86 34 60. Fax: 964 47 59 08.  
A l'efecte de presentació tant en el Registre General com per agència privada de transports es preservarà l'anonimat dels autors. No figuraran, per tant, en l'embalatge ni en cap dels documents de remissió noms que puguen revelar la seva identitat; només s'hi farà constar un lema triat pel concursant que l'identifique.  
Setena. Documentació a presentar  
7.1. Documentació administrativa a presentar en la primera fase.  
La sol·licitud d'inscripció i la documentació administrativa, es lliuraran en un sobre blanc opac estàndard i tancat, per tal de garantir el secret del seu contingut, sota la referència Sobre A Documentació administrativa.  
En l'exterior del sobre apareixerà, en l'angle superior esquerre, el lema d'identificació triat per cada licitador, que servirà per a identificar el seu treball.   
Model de sol·licitud d'inscripció  
(Aquest escrit haurà d'incloure's en el sobre A, en l'exterior del qual no podrà figurar cap dada identificativa de la persona que participa, excepte el lema triat per cada licitador)  
(Nom) ..., DNI amb domicili a ..., municipi de ..., telèfon ..., correu electrònic ..., que actua en nom propi (arquitectes a títol particular) o en representació de l'equip que a continuació es relaciona   
...  
Com a apoderat de/d' ....  
CIF ....  
Amb domicili a .... CP ....  
Carrer/plaça ....   
EXPOSO:  
1. Que estic assabentat de la convocatòria del concurs d'idees a nivell d'avantprojecte, per a la construcció d'un edifici centre teatral i sales annexes, en el municipi de Benicarló, les bases del qual conec i accepto i, per tant, hi sol·licito la participació.  
2. Que compleixo els requisits exigits per a participar.  
3. Que en prova de conformitat de tot això, adjunto la següent documentació (documentació administrativa exigida en el plec i que és la que a continuació es relaciona):   
Per tant,  
SOL·LICITO:  
Ser admès en el concurs de referència  
Benicarló, ... de ... de 200 ....  
A l'Alcaldia Presidència de l'Ajuntament de Benicarló  
Dades de l'empresa o particular (nom, NIF o DNI, domicili a l'efecte de notificacions, telèfon, fax, adreça electrònica i, si escau, nom de l'apoderat).  
Escriptura de constitució de l'empresa inscrita en el Registre Mercantil.  
1. Si l'empresa fóra una persona jurídica, l'escriptura de constitució o modificació, si escau, inscrita en el Registre Mercantil, quan aquest requisit fos exigible conforme a la legislació mercantil que li siga aplicable. Si no ho fóra, l'escriptura o document de constitució, estatuts o acte fundacional en el qual consten les normes per les quals es regula la seva activitat, inscrits, si escau, en el corresponent registre oficial, així com el CIF.  
2. Si es tracta d'un empresari individual, el DNI o document que, si escau, el substituïsca reglamentàriament, una còpia que tinga caràcter d'autèntica conforme a la legislació vigent, o fotocòpia compulsada per un funcionari habilitat per això.  
Aquells que compareguen o firmen proposicions en nom d'un altre o representen una persona jurídica, hauran d'adjuntar també una escriptura de poder degudament validada pel secretari de la corporació.  
Declaració signada per la persona participant de no estar sotmesa a cap causa de prohibició o incapacitat per a contractar amb l'administració, segons model que s'adjunta en l'annex I.  
Solvència tècnica que s'acreditarà mitjançant l'aportació dels certificats, originals o fotocòpies acarades, de col·legiació professional dels tècnics designats per als treballs i les titulacions acadèmiques i professionals del personal responsable de l'execució del contracte.  
. Solvència econòmica que s'acreditarà mitjançant la presentació d'un informe d'institucions financeres o, si escau, justificant de l'existència d'una assegurança d'indemnització per riscos professionals.  
7.2. Contingut del sobre B: dossier tècnic.  
La documentació a presentar serà la preceptiva per a la fase d'avantprojecte, segons es defineix en l'article 122 del Reglament General de la Llei de Contractes de les Administracions Públiques aprovat per Reial Decret 1098/2001, de 12 d'octubre:  
1. Memòria en la qual s'exposaran les necessitats a satisfer.  
2. Plànols de situació generals i de conjunt necessaris per a la definició de l'obra.  
2.1. Plantes d'ordenació.  
2.2. Detalls.  
2.3. Alçats i seccions.  
3. Avanç de pressupost.  
4. Proposta d'honoraris de redacció, projecte bàsic, projecte d'execució, projecte per a l'obtenció de la llicència d'activitat i, si escau, d'adreça d'obra.  
La documentació incorporada al dossier tècnic preservarà l'anonimat dels seus autors i no hi figuraran, per tant, noms que puguen revelar la seva identitat; constarà únicament, en l'angle superior esquerre, el lema de la persona que concursa.  
5. Màxim 2 panells rígids en format DIN-A0. Es muntaran sobre un suport rígid i lleuger, tipus cartró ploma. Hi constaran les diferents plantes de l'edifici, les seves façanes i les seccions necessàries per a la seva completa definició. Es podran incloure les perspectives que es consideren necessàries per a definir l'edifici. Haurà d'especificar-se de forma general els materials que s'hi utilitzaran, així com un resum de pressupost per capítols i una estimació de pressupost de licitació de l'obra. En el mateix panell, en forma de memòria, es resumirà la idea o concepte de la proposta.  
En l'extrem superior esquerre del panell es farà constar el lema sota el qual es presenta la proposta. Per a la seva identificació es presentarà un sobre tancat, en l'exterior del qual constarà únicament Concurs centre teatral en Benicarló. Lema: .... En l'interior del sobre s'inclouran les dades de l'autor o autors de la proposta.  
Huitena. Criteris per a l'adjudicació del concurs  
Es valoraran els següents criteris en els treballs:  
La composició arquitectònica des del punt de vista estètic, funcional i acústic, prevalent les solucions que permeten un millor compliment del programa.  
La viabilitat tècnica i econòmica de la solució, que haurà d'estar pressupostada justificadament la solució que es proposa. Es tindran en compte solucions no especialment oneroses per la seva excessiva complexitat.  
La facilitat de manteniment per les característiques dels materials que pretenguen emprar-se en l'obra futura. La sostenibilitat de la solució.  
Altres aspectes que el jurat puga considerar rellevants, com ara la integració en el medi físic, la composició volumètrica en relació amb l'entorn urbanístic, etc.  
Novena. Composició del jurat  
El jurat constarà d'un president, un secretari i els vocals que a continuació es relacionen:  
President  
Titular: alcalde de l'Ajuntament de Benicarló.  
Suplent: tinent d'alcalde delegat de l'Àrea de Contractació.  
Vocals  
1. Regidor delegat de l'Àrea de Cultura o regidor en qui delegue.  
2. Regidor delegat de l'Àrea d'Urbanisme o regidor en qui delegue.  
3. Un representant designat pel grup municipal BLOC.  
4. Un representant designat pel grup municipal PSOE.  
5. Un representant designat pel grup municipal PP.  
6. Arquitecte municipal.  
7. Un tècnic o expert en arts escèniques designat per l'Ajuntament.  
8. Un arquitecte de reconegut prestigi designat pel COACV.  
9. Un arquitecte designat per la Conselleria de Cultura, Educació i Esport.  
Secretari: secretari general de l'Ajuntament de Benicarló o un funcionari en qui delegue, amb veu però sense vot.  
Deu. Funció del jurat  
El jurat es reunirà per a examinar la documentació en el termini màxim de 15 dies hàbils comptadors des del dia en què acabe el termini de presentació de treballs. Hi procedirà, en primer lloc, a l'obertura dels sobres B anònims i, a continuació, a l'estudi de l'avantprojecte.  
El jurat, després d'examinar la documentació presentada per les persones que hi concursen i de les seues propostes i després de les deliberacions oportunes, procedirà a elevar la proposta de resolució pertinent degudament motivada a l'òrgan de contractació de l'Ajuntament. En primer lloc, es procedirà a l'estudi dels avantprojectes presentats i una vegada elaborada la puntuació del concurs, es procedirà a l'obertura del sobre identificatiu de cada persona que hi participe.  
El jurat adoptarà els seus acords per majoria simple dels vots que emeten els seus membres que estiguen presents. En cas d'empat decidirà el vot de qualitat del president. Per a la vàlida constitució del jurat, serà necessària la presència de la meitat més un dels membres del jurat, del president i del secretari.  
De totes les reunions que realitze el jurat, s'estendrà l'acta corresponent que signaran el president i el secretari.  
El jurat està facultat per a interpretar tota classe de qüestions que se susciten i que no es troben regulades en aquest plec i els dictàmens que adopte estaran d'acord amb el contingut d'aquest plec.  
El jurat alçarà acta de la decisió, amb un dictamen raonat que fonamente la selecció realitzada, i on s'hi deixarà constància de la proposta de treball premiat i la seva valoració sobre aquesta. En el cas que algun membre ho desitge, podrà fer constar la seva disconformitat i les raons del seu vot.  
El jurat podrà fer constar en l'acta de la decisió que la proposta admet alguna optimització o millora en algun aspecte rellevant, ja siga funcional, constructiu, estètic o econòmic.  
El jurat podrà proposar declarar desert el concurs si considera que cap dels avantprojectes és susceptible de ser premiat.  
La proposta del jurat serà preceptiva i vinculant i correspondrà a la Junta de Govern Local/Ajuntament la resolució del concurs d'acord amb aquesta.  
La resolució del concurs es produirà en el termini màxim de tres mesos comptadors des de l'endemà de l'últim dia per a la presentació dels treballs.  
El jurat exercirà les següents funcions:  
a) Revisar la documentació presentada.  
b) Comunicar a tots els equips seleccionats el resultat del concurs.  
c) Proposar a l'òrgan de contractació el guanyador del concurs.  
Onze. Atribucions de l'òrgan convocant  
L'Ajuntament de Benicarló, com a òrgan convocant, es reserva els drets de:  
. Exigir per a la redacció del projecte bàsic i d'execució la introducció d'aquelles recomanacions efectuades pel jurat en resoldre el concurs, així com les que posteriorment puga realitzar l'Ajuntament com a organisme que encarrega el projecte. No obstant, la introducció de les variants no podrà desvirtuar la concepció global de la idea guanyadora.  
. Encomanar la direcció de les obres a un altre equip o un arquitecte distint del guanyador del concurs.  
. L'òrgan que encarregue el projecte bàsic i d'execució s'obliga davant l'arquitecte contractat a facilitar-li tots els documents necessaris per al correcte desenvolupament del projecte.  
Dotze. Drets de propietat  
La propietat intel·lectual dels treballs correspondrà als seus autors, sense que l'Ajuntament de Benicarló puga procedir al seu ús, publicació o exposició pública sense fer referència al seu autor.  
No obstant, les persones que concursen cedeixen a l'Ajuntament de Benicarló els drets d'exposició, reproducció, publicació i la resta que corresponguen a l'objecte del concurs, d'acord amb la legislació sobre propietat intel·lectual i amb la normativa que regeix l'exercici de la professió d'arquitecte.  
Els autors no premiats podran manifestar el desig que la seva titularitat no conste públicament en exposicions, publicacions i reproducció dels seus treballs.  
La documentació material relativa al concurs passarà a ser propietat municipal.  
En el contracte de consultoria i assistència per a la redacció del projecte, l'Ajuntament de Benicarló es reserva el dret a sol·licitar que s'incloguen en el projecte d'execució algunes modificacions relacionades amb el programa, limitació pressupostària o condicions especials.  
La resta dels treballs podran ser retirats de l'Ajuntament de Benicarló pels seus autors durant el mes següent de la resolució del concurs.  
Tretze. Normes aplicables  
En tot allò no previst en aquest plec de clàusules s'estarà al que disposa el Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, Reglament General de la Llei de Contractes de les Administracions Públiques, aprovat per Reial Decret 1098/2001, de 12 d'octubre, i en el text refós de les disposicions legals vigents en matèria de règim local, aprovat per Reial Decret Legislatiu 781/1986, de 18 d'abril.  
Benicarló, 1 de setembre de 2005.. La cap del Departament de Patrimoni i Contractació: Lourdes Martí Safón.   
ANNEX I  
Model de declaració de responsabilitat.   
(Aquest escrit haurà d'incloure's en el sobre A, en l'exterior del qual no podrà figurar cap dada identificativa de la persona que hi participa, a part del lema, triat per cada licitador)  
(Nom) ..., amb DNI ... i domicili a ..., municipi de ..., telèfon ..., en representació de l'equip que a continuació es relaciona:  
Declara sota la seva responsabilitat:  
Que no està sotmés a cap de les circumstàncies que prohibeixen contractar amb les administracions públiques d'acord amb el que disposa l'article 20 del TRLCAP i que està al corrent en el compliment de les obligacions tributàries i de la Seguretat Social.   
(Lloc, data, nom i signatura).  
En cas de declaració efectuada pel representant de la persona jurídica, aquest ha de declarar que no està sotmés a cap causa d'incompatibilitat o prohibició per a contractar ni tampoc ho està la persona jurídica ni els seus administradors.  
Programa bàsic.  
Solar.   
Parcel·la de 3740,23 m² en la partida de Povet de Benicarló, que recau a tres vials, un dels quals té caràcter per als vianants.   
Aparcament.   
Haurà de preveure's una dotació mínima d'una plaça cada 25m² construïts. Els paràmetres de disseny compliran la normativa d'aparcaments prevista en les normes d'habitabilitat i disseny de la Generalitat Valenciana.  
Cafeteria.   
Ha de disposar-se d'un espai destinat a cafeteria amb accés independent del general de l'edifici, des de l'exterior.  
Sales.   
Sala principal amb una capacitat de 650/700 localitats, entre platea i pis superior, si es considera necessari.  
Disposició eventual de zona d'orquestra.  
Constarà d'almenys quatre camerinos individuals, dos més per a quatre persones i dos col·lectius amb una capacitat mínima total de 24 persones.  
Disposarà de sala d'assajos, sala de reunions/premsa i despatxos d'administració   
Guarda-roba, taquilla i altres elements necessaris per a un adequat funcionament del centre.  
Estimació econòmica.  
Edifici i mobiliari: 6.000.000 euros  
Equipament teatral: 1.000.000 euros  
L'estimació econòmica es realitza a efectes indicatius i haurà de figurar en la documentació el pressupost distingit pel concursant.  
El teatre servirà per a:   
a. Representacions teatrals  
b. Representacions de dansa  
c. Música simfònica  
d. Representacions d'òpera (ocasionalment)